Lèdhi Blakêne: Sêr Pèrsi, saiki Arman ana ing sajêroning bêbaya gêdhe bangêt, dhèwèke kuwi gawe layang tumuju nyang Sêr Andre, layange mau tiba ing tangane wong kang kêluwih-luwih trêsnane nyang nagara wutah gêtihe. Bokmanawa sesuk dhèwèke bisa dicêkêl. Sabanjure bisa uga tumuli diukum pati sarana wadung gêjlig, samono kuwi yèn ora tinulungan. Adhuh, rasaning atiku kaya dirontog-rontoga. Panjênêngan ora ngrêtos, lan iya ora sagêd ngrêtos, tumrape aku ora ana kang kêna taksuwuni tulung...
